Այցելության ընթացքում պատվիրակության ներկայացուցիչներին, հաշվի առնելով նրանց նեղ մասնագիտական ուղղվածությունները, «Փորձաքննությունների ազգային բյուրո» ՊՈԱԿ-ի հետքաբանական, տնտեսագիտական և հաշվապահական փորձաքննությունների բաժինների փորձագետներն ավելի ընդլայնված ներկայացրել են իրենց կողմից իրականացվող փորձաքննությունների տեսակները, փորձագիտական ստորաբաժանումների հնարավորություններն ու ձեռքբերումները, օգտագործվող սարք-սարքավորումները, դրանց մեթոդական մոտեցումները և ընթացակարգերը, առկա տեխնիկական և մեթոդաբանական խնդիրները, ինչպես նաև կիսվել վերջին տասնամյակի ընթացքում կուտակված լավագույն փորձով և ձեռքբերումներով։ Մեծ հետաքրքրություն են ներկայացրել «Փորձաքննությունների ազգային բյուրո» ՊՈԱԿ-ի ձգաբանական, դատահետքաբանական, մատնահետքաբանական և մանրաթելերի փորձաքննությունների հետազոտությունների ընթացքում կիրառվող մշակված մեթոդների և տեխնոլոգիաների վերաբերյալ տվյալները, ինչպիսիք փորձի փոխանակման ծրագրի շրջանակներում տրամադրվել են գործընկեր կառույցի ներկայացուցիչներին: Պատվիրակության ներկայացուցիչների հետ քննարկվել են նաև նեղ մասնագիտական տարբեր ուղղություններով իրականացվող գիտահետազոտական աշխատանքները, որոնք ուղղված են բարձրացնելու և ընդլայնելու գիտական փորձաքննությունների հետազոտությունների հնարավորությունները, ստացվող արդյունքների արժանահավատությունը: